
DR.31.3.2003 41 
 

 Timbalan Yang di-Pertua [Datuk Lim Si Cheng]:  Mengapa Yang Berhormat 
bagi kawasan Seputeh tidak pergi UMNO Seputeh? Jemput Yang Berhormat. 

 Tengku Dato' Adnan bin Tengku Mansor: Ini Tuan Yang di-Pertua, kena tanya 
dengan Yang Berhormat Seputeh, saya tidak boleh jawab, kerana barangkali dia bertemu 
saya di luar Seputeh, kita berbaik Yang Berhormat. Tetapi dalam kawasan Seputeh dia 
marah saya. 

 Timbalan Yang di-Pertua [Datuk Lim Si Cheng]:  Ya, Seputeh bangun. 

 Puan Chong Eng:  [Bangun]  

 Tengku Dato' Adnan bin Tengku Mansor:  Bagi Seputehlah. 

 Puan Teresa Kok Suh Sim:  Terima kasih Yang Berhormat Menteri. Saya 
sebenarnya pernah hantar pembantu saya pergi ambil gambar bangunan UMNO Seputeh 
yang terletak di tanah kerajaan itu. Selepas itu ahli-ahli UMNO di dalamnya lihat dan 
rampas kamera dia, buka kamera itu dan tarik film daripada kamera itu. Ini adalah layanan 
UMNO Seputeh terhadap wakil yang saya hantar ke pejabatnya. Macam mana saya berani 
pergi menziarahi Yang Berhormat Menteri di kawasan yang penuh orang yang begitu 
ganas.   Ini  [Ketawa] adalah sama dengan Yang Berhormat ini. 

 Timbalan Yang di-Pertua [Datuk Lim Si Cheng]:  Yang Berhormat, nanti boleh 
berikan satu jawapan yang lebih baik kepada dia. Masa cukup. [Ketawa] Kita sambung 
petang ini. 

 Ahli-ahli Yang Berhormat, Dewan yang mulia ini ditangguhkan sekarang sehingga 
jam 2.30 petang. 

 Dewan ditempohkan pada pukul 1.00 tengah hari. 

Mesyuarat disambung semula pada jam 2.30 petang. 

[Tuan Yang di-Pertua mempengerusikan Mesyuarat] 

 Tuan Yang di-Pertua:  Ahli-ahli Yang Berhormat, mesyuarat disambung semula.  
Saya minta Yang Berhormat Menteri di Jabatan Perdana Menteri menjawab. 

2.32 ptg. 

Menteri di Jabatan Perdana Menteri [Tengku Dato’ Adnan bin Tengku 
Mansor]:  Terima kasih Tuan Yang di-Pertua.  Untuk menyambung jawapan saya, Ahli 
Yang Berhormat bagi Kepong juga telah membangkitkan berkenaan dengan mengapa, 
adakah pihak kerajaan akan mengambil tindakan memperbaharui tempoh hak milik yang 
telah luput tempoh pajakannya. 

Untuk makluman Yang Berhormat, pihak kerajaan sedang mengambil tindakan 
untuk membeli pemilikan semula tanah dengan membaharui tempoh pajakan terutamanya 
kepada rumah-rumah kediaman.  Perlu dijelaskan di sini bahawa bagi kebanyakan hak milik 
yang telah luput itu tempoh pajakan asalnya adalah selama 30 tahun sahaja.  Pada masa 
ini pihak kerajaan telah memperbaharui tempoh pajakan kepada tempoh 99 tahun.   

Soalan yang keempat telah dibangkitkan oleh Yang Berhormat ialah mengapa 
Pejabat Tanah tidak mahu menerima bayaran premium tambahan jika tempoh kelulusan 
telah luput tetapi bayaran rayuan telah dijelaskan.  Untuk makluman Yang Berhormat, 
Pejabat Tanah tidak boleh menerima apa-apa bayaran jika tempoh kelulusan telah luput 
melainkan pemilik berkenaan telah mendapat kelulusan melanjutkan tempoh daripada 
pentadbir tanah atau kelulusan daripada Jawatankuasa Kerja Tanah Wilayah Persekutuan 
Kuala Lumpur terlebih dahulu.   

Soalan yang keenam ialah mengapa pengeluaran hak milik tetap mengambil masa 
yang lama walaupun telah diluluskan hak milik sementara.  Untuk makluman Yang 
Berhormat, kerajaan sedar bahawa terdapat atau berlaku kelewatan dalam mengeluarkan 
hak milik tetap daripada hak milik sementara.   

  



Timbalan Yang di-Pertua [Datuk Lim Si Cheng]: Mengapa Yang Berhormat bagi kawasan Seputeh tidak pergi UMNO Seputeh? Jemput Yang Berhormat. Tengku Dato' Adnan bin Tengku Mansor: Ini Tuan Yang di-Pertua, kena tanya dengan Yang Berhormat Seputeh, saya tidak boleh jawab, kerana barangkali dia bertemu saya di luar Seputeh, kita berbaik Yang Berhormat. Tetapi dalam kawasan Seputeh dia marah saya. Timbalan Yang di-Pertua [Datuk Lim Si Cheng]: Ya, Seputeh bangun. Puan Chong Eng: [Bangun]. Tengku Dato' Adnan bin Tengku Mansor: Bagi Seputehlah. Puan Teresa Kok Suh Sim: Terima kasih Yang Berhormat Menteri. Saya sebenarnya pernah hantar pembantu saya pergi ambil gambar bangunan UMNO Seputeh yang terletak di tanah kerajaan itu. Selepas itu ahli-ahli UMNO di dalamnya lihat dan rampas kamera dia, buka kamera itu dan tarik film daripada kamera itu. Ini adalah layanan UMNO Seputeh terhadap wakil yang saya hantar ke pejabatnya. Macam mana saya berani pergi menziarahi Yang Berhormat Menteri di kawasan yang penuh orang yang begitu ganas. Ini [Ketawa] adalah sama dengan Yang Berhormat ini. Timbalan Yang di-Pertua [Datuk Lim Si Cheng]: Yang Berhormat, nanti boleh berikan satu jawapan yang lebih baik kepada dia. Masa cukup. [Ketawa] Kita sambung petang ini. Ahli-ahli Yang Berhormat, Dewan yang mulia ini ditangguhkan sekarang sehingga jam 2.30 petang. Dewan ditempohkan pada pukul 1.00 tengah hari. Mesyuarat disambung semula pada jam 2.30 petang. [Tuan Yang di-Pertua mempengerusikan Mesyuarat]. Tuan Yang di-Pertua: Ahli-ahli Yang Berhormat, mesyuarat disambung semula. Saya minta Yang Berhormat Menteri di Jabatan Perdana Menteri menjawab. 2.32 ptg. Menteri di Jabatan Perdana Menteri [Tengku Dato' Adnan bin Tengku Mansor]: Terima kasih Tuan Yang di-Pertua. Untuk menyambung jawapan saya, Ahli Yang Berhormat bagi Kepong juga telah membangkitkan berkenaan dengan mengapa, adakah pihak kerajaan akan mengambil tindakan memperbaharui tempoh hak milik yang telah luput tempoh pajakannya. Untuk makluman Yang Berhormat, pihak kerajaan sedang mengambil tindakan untuk membeli pemilikan semula tanah dengan membaharui tempoh pajakan terutamanya kepada rumah-rumah kediaman. Perlu dijelaskan di sini bahawa bagi kebanyakan hak milik yang telah luput itu tempoh pajakan asalnya adalah selama 30 tahun sahaja. Pada masa ini pihak kerajaan telah memperbaharui tempoh pajakan kepada tempoh 99 tahun. Soalan yang keempat telah dibangkitkan oleh Yang Berhormat ialah mengapa Pejabat Tanah tidak mahu menerima bayaran premium tambahan jika tempoh kelulusan telah luput tetapi bayaran rayuan telah dijelaskan. Untuk makluman Yang Berhormat, Pejabat Tanah tidak boleh menerima apa-apa bayaran jika tempoh kelulusan telah luput melainkan pemilik berkenaan telah mendapat kelulusan melanjutkan tempoh daripada pentadbir tanah atau kelulusan daripada Jawatankuasa Kerja Tanah Wilayah Persekutuan Kuala Lumpur terlebih dahulu. Soalan yang keenam ialah mengapa pengeluaran hak milik tetap mengambil masa yang lama walaupun telah diluluskan hak milik sementara. Untuk makluman Yang Berhormat, kerajaan sedar bahawa terdapat atau berlaku kelewatan dalam mengeluarkan hak milik tetap daripada hak milik sementara.